Ettepanek: NÕUKOGU MÄÄRUS, millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine /* COM/2012/0161 final - 2012/0086 (NLE) */





SELETUSKIRI 1. ETTEPANEKU TAUST Ühepoolseid Euroopa Liidu tariifikvoote on vaja selliste toodete puhul, mida ei toodeta liidus piisavalt, et rahuldada liidu töötleva tööstuse vajadusi jooksval kvoodi kehtivusajal. Vastuseks mitme liikmesriigi taotlustele kaalus komisjon koos asjaomaste valitsuste ekspertidega teatavaid põllumajandus- ja tööstustooteid hõlmavate ühepoolsete tariifikvootide avamist. Nõukogu võttis 22. detsembril 2009. aastal vastu määruse (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine, et liidu nõudlust kõnealuste toodete järele saaks täita kõige soodsamatel tingimustel. Seetõttu tuleks vajalikele kogustele avada liidu tariifikvoodid ühise tollitariifistiku ühepoolse tollimaksu nullmääraga või vähendatud tollimaksumääraga, häirimata seejuures kõnealuste toodete turgusid. Tollitariifistiku majandusküsimuste töörühma (ETQG) koosolekul peetud arutelud näitasid, et liikmesriigid on nõus avama kaks uut kvooti, suurendama kolme olemasoleva kvoodi mahtu ja muutma järjekorranumbrit 09.2633 kandva kvoodi tootekirjeldust, häirimata seejuures kõnealuste toodete turgusid. Samuti osutus vajalikuks sulgeda järjekorranumbrit 09.2767 kandev tariifikvoot, kuna asjaomase toote ühepoolse tariifi kohaldamise peatamine lõpetatakse alates 1. juulist 2012. Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei rakendata käesolevat ettepanekut ELiga sooduskaubanduslepingud sõlminud riikide (nt üldine soodustuste süsteem, AKV süsteem, kandidaatriigid või potentsiaalsed kandidaatriigid) arvelt. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Konsulteeriti tollitariifistiku majandusküsimuste töörühmaga, kes esindab kõigi liikmesriikide ettevõtjaid. Kõik loetletud kvoodid on töörühmas saavutatud kokkuleppe tulemus. Võimalikke pöördumatute tagajärgedega riske ei ole nimetatud. Käesolev ettepanek läbib talitustevahelise konsultatsioonimenetluse ja see avaldatakse pärast selle vastuvõtmist nõukogus. 3. ETTEPANEKU ÕIGUSLIK KÜLG Nõukogu määruse (millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine) muudatus, mille õiguslik alus on Euroopa Liidu toimimise lepingu artikkel 31. Vastavalt kõnealusele artiklile kinnitab nõukogu ühepoolsete tariifikvootide kohaldamise komisjoni ettepaneku põhjal kvalifitseeritud häälteenamusega. Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Meetmed on kooskõlas põhimõtetega, mille eesmärk on lihtsustada menetlusi väliskaubandusega tegelevate ettevõtjate jaoks, ning komisjoni 1998. aasta teatisega 98/C 128/02 ühepoolsete tariifide peatamise ja kvootide kohaldamise kohta (EÜT C 128, 25.4.1998, lk 2). 4. MÕJU EELARVELE Saamata jäävad tollimaksud kogusummas 1 254 825 eurot. 5. MUU TEAVE Kavandatud määruse lisas on esitatud ühepoolsete kvootide mahu avamine, suurendamine ja kvootide muudatused. 2012/0086 (NLE) Ettepanek: NÕUKOGU MÄÄRUS, millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1) Selleks et tagada teatavate liidus alatoodetud kaupade piisav ja püsiv tarnimine ning et vältida võimalikke turuhäireid, avati nõukogu määrusega (EL) nr 7/2010[1] teatavaid põllumajandus- ja tööstustooteid hõlmavad ühepoolsed tariifikvoodid, mille raames kõnealuseid tooteid võib importida tollimaksu nullmääraga. Samal põhjusel on vaja alates 1. juulist 2012 avada kahe toote asjakohaseid koguseid hõlmavad uued tollimaksu nullmääraga tariifikvoodid. (2) Järjekorranumbrit 09.2638, 09.2814 ja 09.2889 kandvate ühepoolsete liidu tariifikvootide eelnevalt kehtestatud mahud ei ole piisavad liidu tööstuse vajaduste rahuldamiseks. Seepärast tuleks kõnealuseid kvoodimahtusid suurendada alates 1. jaanuarist 2012. (3) Järjekorranumbrit 09.2633 kandva liidu ühepoolse tariifikvoodi tootekirjeldust tuleks kohandada. (4) Lisaks sellele ei ole liidu huvides järjekorranumbrit 09.2767 kandva kvoodi suhtes tariifikvoodi kohaldamine 2012. aasta teisel poolaastal. Seepärast tuleks see tariifikvoot sulgeda 1. juulist 2012 ning vastav rida tuleks määruse (EL) nr 7/2010 lisast välja jätta. (5) Seepärast tuleks määrust (EL) nr 7/2010 vastavalt muuta. (6) Kuna ühed käesolevas määruses sätestatud meetmed peavad jõustuma 1. jaanuarist 2012 ja teised 1. juulist 2012, tuleks käesolevat määrust kohaldada alates samadest kuupäevadest ning see peaks jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Määruse (EL) nr 7/2010 lisa muudetakse järgmiselt. 1) Lisatakse käesoleva määruse I lisas sätestatud read järjekorranumbritega 09.2644 ja 09.2645; 2) tariifikvootide read järjekorranumbritega 09.2638, 09.2814 ja 09.2889 asendatakse käesoleva määruse II lisas sätestatud ridadega; 3) tariifikvoodi rida järjekorranumbriga 09.2633 asendatakse käesoleva määruse I lisas sätestatud reaga; 4) tariifikvoodi rida järjekorranumbriga 09.2767 jäetakse välja. Artikkel 2 Käesolev määrus jõustub selle Euroopa Liidu Teatajas avaldamise päeval. Seda kohaldatakse alates 1. juulist 2012. Artikli 1 lõiget 2 kohaldatakse siiski alates 1. jaanuarist 2012. Käesolev määrus on tervikuna siduv ja aluslepingute kohaselt liikmesriikides vahetult kohaldatav. Brüssel, 13.4.2012 Nõukogu nimel eesistuja I LISA Artikli 1 lõigetes 1 ja 3 osutatud tariifikvoodid Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tollimaksumäär (%) 09.2644 || ex 3824 90 97 || 96 || Valmistis, mille koostis massiprotsentides on järgmine: — 55–78 % dimetüülglutaraati, — 10–28 % dimetüüladipaati ning — kuni 25 % dimetüülsuktsinaati || 1.7–31.12 || 7500 tonni || 0 % 09.2645 || ex 3921 14 00 || 20 || Regenereeritud tselluloosist vahtplastikplokk, mis on immutatud magneesiumkloriidi ja kvaternaarseid ammooniumühendeid sisaldava veega ja mille mõõtmed on 100 cm (± 10 cm) × 100 cm (± 10 cm) × 40 cm (± 5 cm) || 1.7–31.12 || 650 tonni || 0 % 09.2633 || ex 8504 40 82 || 20 || Elektrialaldi võimsusega kuni 1 kVA, mida kasutatakse epilatsiooniseadmete valmistamiseks 1 || 1.1–31.12 || 4 500 000 ühikut || 0 % 1 || Selle alamrubriigi kirjete suhtes kohaldatakse komisjoni määruse (EMÜ) nr 2454/93 artikleid 291–300 (EÜT L 253, 11.10.1993, lk 1). II LISA Artikli 1 lõikes 2 osutatud tariifikvoodid Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tollimaksumäär (%) 09.2638 || ex 2915 21 00 || 10 || Äädikhape puhtusega vähemalt 99 % massist (CASi nr 64-19-7) || 1.1–31.12 || 1 000 000 tonni || 0 % 09.2889 || 3805 10 90 || || Sulfaattärpentin || 1.1–31.12 || 25 000 tonni || 0 % 09.2814 || ex 3815 90 90 || 76 || Titaandioksiidist ja volframtrioksiidist koosnev katalüsaator || 1.1–31.12 || 3 000 tonni || 0 % FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Nõukogu määrus, millega muudetakse määrust (EL) nr 7/2010, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine 2. EELARVEREAD Peatükk ja artikkel: peatükk 12, artikkel 120. Aastaks 2012 eelarvestatud summa: 19 171 200 000 eurot 3. FINANTSMÕJU ¨ Ettepanekul puudub finantsmõju X Ettepanekul puudub finantsmõju kuludele, kuid sellel on finantsmõju tuludele. Mõju on järgmine: (miljonites eurodes ühe kümnendkoha täpsusega) || || Eelarverida || Tulud[2] || 12 kuud, alates 1.1.2012 || 6 kuud, alates 1.7.2012 Artikkel 120 || Mõju omavahenditele || -0,7 || -0,6 4. Pettusevastased meetmed Tariifikvootide haldamist reguleerivad sätted sisaldavad ka vajalikke meetmeid pettuse ja eeskirjade eiramise ennetamiseks ning kaitseks nende vastu. 5. Muud märkused I LISA Kehtiv alates 1.7.2012: Artikli 1 lõigetes 1 ja 3 osutatud tariifikvoodid Toote kirjeldus || Kvoodi suurus (tonnides) || Hinnanguline hind (eurot tonni kohta) || Tollimaks (%) (ühised tollitariifid 2012) || Kvoodi tollimaks (%) || Eeldatav tulude vähenemine (eurodes) Valmistis 09.2644 || + 7 500 tonni (esialgne maht: 0 tonni) || 1 235 || 6,5 || 0 || 602 063 Tselluloosist plokk 09.2645 || + 650 tonni (esialgne maht: 0 tonni) || 4 230 || 6,5 || 0 || 178 718 Tulude koguvähenemine: (780 781 eurot – 195 195 eurot) = 585 586 eurot (neto). II LISA Kehtiv alates 1.1.2012: Artikli 1 lõikes 2 osutatud tariifikvoodid Toote kirjeldus || Kvoodi suuruse muutus (tonnides) || Hinnanguline hind (eurot tonni kohta) || Tollimaks (%) (ühised tollitariifid 2012) || Kvoodi tollimaks (%) || Eeldatav tulude vähenemine võrreldes eelmise kvoodi kehtivusajaga (eurodes) Äädikhape 09.2638 || + 500 000 tonni (esialgne maht: 500 000 tonni) || 20 || 5,5 || 0 || 550 000 Tärpentin 09.2889 || + 5 000 tonni (esialgne maht: 20 000 tonni) || 677 || 3,2 || 0 || 108 320 Katalüsaator 09.2814 || + 800 tonni (esialgne maht: 3 000 tonni) || 4 500 || 6,5 || 0 || 234 000 Tulude koguvähenemine võrreldes kvoodi eelmise kehtivusajaga: (892 320 eurot – 223 080 eurot) = 669 240 eurot (neto). [1] ELT L 3, 7.1.2010, lk 1. [2] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.